# Överkalix

Överkalix (en finès: Ylikainuu) és una localitat i la seu del Municipi d'Överkalix, al Comtat de Norrbotten, Suècia, amb 1.038 habitants el 2017.

## Clima

Överkalix té un clima subàrtic amb diferències significatives de temperatura entre els càlids i curts estius i els freds i llargs hiverns. La seva posició interior propera al nivell del mar garanteix que Överkalix sigui més propens a entrades de calor que altres zones de Norrbotten. Les temperatures del juliol també són causades a la perpètua llum del dia a causa de la seva posició just a sota del cercle polar àrtic. Això fa que els dies de juliol siguin més càlids, de mitjana, que en altres ciutats europees tan llunyanes com Manchester i Dublín a les Illes Britàniques. De fet, Vielha, situada a l'extrem nord-occidental de Catalunya, té una temperatura mitjana al juliol semblant a la d'Överkalix. No obstant això, les temperatures cauen ràpidament un cop la llum del dia disminueix, però els hiverns són encara menys durs que en altres parts del món en paral·lels similars a causa d'un aire suau de l'Atlàntic nord que tempera el fred extrem. El clima és força sec per a Escandinàvia, amb precipitacions anuals mitjanes de 450 mil·límetres.
Dades climàtiques a Överkalix 2002-2016; precipitació 1961-1990; temperatures extremes des del 1962 :
| Mes | gen | febr | març | abr | maig | juny | jul | ag | set | oct | nov | des | anual |
| Màxima rècord °C (°F) | 9.8 (49.6) | 9.5 (49.1) | 11.8 (53.2) | 17.7 (63.9) | 30.6 (87.1) | 33.8 (92.8) | 32.7 (90.9) | 29.0 (84.2) | 22.8 (73) | 16.0 (60.8) | 12.5 (54.5) | 8.2 (46.8) | 33.8 (92.8) |
| Màxima mitjana °C (°F) | −7.5 (18.5) | −6.1 (21) | −0.1 (31.8) | 5.9 (42.6) | 13.5 (56.3) | 18.3 (64.9) | 21.7 (71.1) | 19.2 (66.6) | 13.2 (55.8) | 4.6 (40.3) | −1.6 (29.1) | −4.4 (24.1) | 6.3 (43.3) |
| Mitjana diària °C (°F) | −11.9 (10.6) | −10.6 (12.9) | −5.2 (22.6) | 1.2 (34.2) | 7.7 (45.9) | 12.9 (55.2) | 16.3 (61.3) | 14.0 (57.2) | 8.7 (47.7) | 1.3 (34.3) | −4.8 (23.4) | −8.5 (16.7) | 1.7 (35.1) |
| Mínima mitjana °C (°F) | −16.3 (2.7) | −15.1 (4.8) | −10.3 (13.5) | −3.5 (25.7) | 2.0 (35.6) | 7.6 (45.7) | 10.8 (51.4) | 8.8 (47.8) | 4.3 (39.7) | −1.9 (28.6) | −8.0 (17.6) | −12.6 (9.3) | −2.8 (27) |
| Mínima rècord °C (°F) | −46.0 (−50.8) | −40.3 (−40.5) | −37.9 (−36.2) | −23.6 (−10.5) | −9.7 (14.5) | −5.2 (22.6) | 1.3 (34.3) | −2.2 (28) | −12.3 (9.9) | −23.3 (−9.9) | −34.4 (−29.9) | −38.7 (−37.7) | −46.0 (−50.8) |
| Precipitació mitjana mm (polzades) | 31.3 (1.232) | 25.5 (1.004) | 26.1 (1.028) | 24.3 (0.957) | 27.4 (1.079) | 35.3 (1.39) | 50.6 (1.992) | 56.4 (2.22) | 49.3 (1.941) | 45.7 (1.799) | 44.1 (1.736) | 33.9 (1.335) | 450.0 (17.717) |
| Font #1: SMHI precipitation average 1961-1990 ||||||||||||||
| Font #2: SMHI climate data 2002-2015 ||||||||||||||

## Estudi d'Överkalix

L'estudi Överkalix (en suec: Överkalixstudien) va ser un estudi sobre els efectes fisiològics de diversos factors ambientals sobre l'herència epigenètica transgeneracional. L'estudi es va realitzar amb registres històrics, inclosos les collites i els preus dels aliments, a Överkalix, un petit municipi aïllat al nord-est de Suècia. L'estudi va ser realitzat amb 303 persones, 164 homes i 139 dones, nascuts el 1890, 1905 o 1920, i els seus 1.818 fills i nets. 44 encara vivien el 1995, quan es va aturar el seguiment de la mortalitat. Les relacions de risc de mortalitat (RR) en nens i nets van ser determinades basant-se en l'oferta alimentària disponible, tal com s'indica en dades històriques.

## Referències

* ↑ «Tätorter 2015; befolkning 2010-2017, landareal, andel som överlappas av fritidshusområden,» (en suec). Oficina Central d'Estadístiques de Suècia. [Consulta: 1r desembre 2018].
* ↑ «Precipitation averages 1961-1990 (code 17 277)». SMHI. [Consulta: 1r maig 2015].
* ↑ «SMHI precipitation average 1961-1990». Swedish Metereological and Hydrological Institute (Överkalix code 17 277). Arxivat de l'original el 2018-05-02. [Consulta: 1r desembre 2018].
* ↑ «SMHI climate data 2002-2016». SMHI, 13-03-2017. Arxivat de l'original el 2 de maig 2019. [Consulta: 1r desembre 2018].